stanford-oval/wikipedia huggingface dataset:
פרשת רמדיה
חקירת הפרשה

חברת הומנה מסרה למשרד הבריאות ב-10 בנובמבר 2003, מידע שהסתמך על ביקורת חיצונית שהזמינה החברה ממכון בלתי תלוי. כעבור שבוע הודיע אלברט גרוסה פריי, מנהל משותף של חברת הומנה, על פיטורם של ארבעה בכירים בחברה: האחראים על מחלקת פיתוח מוצרי החברה, והאחראים על מעבדות החברה ועל בקרת האיכות של המוצרים.
במישור המשפטי התנהלו בישראל שני הליכים שונים:
הליך אזרחי – רופא שהוזמן על ידי חברת רמדיה, פרופ' אברהם שטינברג, בדק את התינוקות ומצא כי סימני הפגיעה מתאימים לחוסר בוויטמין B1. החברות רמדיה, הומנה והיינץ שילמו פיצויים למשפחות שהסכימו לקבל את סכום הפיצוי המוצע. עם משפחות אחרות שלא הסכימו לסכום המוצע, התנהל הליך אזרחי בבית המשפט. בבית המשפט הגרמני נמצאה הומנה אחראית חלקית, והוטל עליה לפצות את הורי התינוקות הפגועים.
הליך פלילי – פרקליטות המדינה העמידה לדין עובדים בחברת רמדיה ובמשרד הבריאות. המשפט הפלילי החל באוקטובר 2009 בבית משפט השלום בפתח תקווה. במקביל, הפרקליטות לא פעלה להעמדה לדין של הגורמים הגרמניים המעורבים בתקלה. ארבעה עובדים בהומאנה, ד"ר אקרט, מנהל פורמולות המזון בהומאנה, ד"ר אלברכט, מנהלת מחלקת פיתוח מוצרים בחברה, ד"ר יינטס, אחראי תחום אבטחת איכות וד"ר פון-ויזה, אחראי על ניהול האיכות בהומאנה הועמדו לדין בגרמניה באשמת התרשלות. לאחר שיתוף פעולה מוגבל מצד הפרקליטות בישראל הם הורשעו לאחר הסדר טיעון ונקנסו.
מממצאי החקירה עלה כי הפורמולה ששווקה לא הכילה כלל את הוויטמין החיוני, שהיעדרו גורם למחלת בריברי, והוא הכרחי להתפתחות מערכת העצבים בתינוקות. כיוון שתינוקות ניזונים בדרך-כלל רק מתרכובת מזון אחת, לא קיבלו התינוקות שניזונו מתרכובת הסויה של רמדיה, ויטמין B1 בכמות מספקת, ועקב כך חלו.
רמדיה האשימה את חברת הומנה הגרמנית, שיצרה את תחליף החלב עבור רמדיה, כי הפחיתה בכמות הוויטמין בלי ליידע אותה, אך בספטמבר 2006 הודיעה פרקליטות המדינה על כוונה להגיש תביעה על גרימת מוות ברשלנות נגד גורמים בכירים בחברה. בפברואר 2013 הרשיע בית המשפט את טכנולוג המזון של החברה, פרדריק בלק, בגרימת מוות ברשלנות. מנכ"ל רמדיה, גדעון לנדסברגר, זוכה ממרבית האישומים אך הורשע בעבירה על פי חוק התקנים. משה מילר, דירקטור בחברה זוכה מכל העבירות שבהן הואשם. לאחר מתן הכרעת הדין ערערה המדינה לבית המשפט המחוזי בלוד על זיכויו של מנכ"ל החברה ומנגד, טכנולוג המזון, פרידריק בלק, ערער אף הוא על הרשעתו. לאחר הסדר טיעון הורשע לנדסברגר בגרימת מעשה העלול להפיץ מחלה ונידון ל-400 שעות שירות לתועלת הציבור ועונשו של בלק הופחת ל-15 חודשי מאסר.
הוגשה גם תביעה נגד עובדים במשרד הבריאות, שהיו מופקדים על בדיקת מרכיבי המזון, ואף אישרו את הכנסתה ושיווקה של הפורמולה החדשה. בהסדר טיעון שנחתם ביוני 2011 הודו הנאשמים במעשה העשוי להפיץ מחלה ברשלנות, אך לא הורשעו בפלילים, ונגזרו עליהם עונשים של שירות לתועלת הציבור.
הפגיעה בילדים

חמישה נפגעים נפטרו כתוצאה מההזנה ברמדיה צמחית ואחרים נפגעו בצורה חמורה. שלושה נפגעים נפטרו בינקותם כתוצאה מחולי שריר הלב, ענבר שובע שקעה למצב וגטטיבי ולבסוף הלכה לעולמה בשנת 2010 בגיל 7 ונועה חייבי, שנפגעה באופן חמור ביותר מההזנה ברמדיה צמחית, הלכה לעולמה בגיל 15 ב-4 בספטמבר 2018. שבעה נפגעים סבלו מפיגור שכלי ובעיות תנועתיות, שבעה נפגעים סבלו מאפילפסיה קשה, שניים מגבנון עם עקמת ונפגע אחד מחסם הולכה מלא של הקוצב המשני.
בשנת 2009 פרסמה ד"ר פתאל מחקר שממנו עולה כי ילדים שסבלו בעבר במחסור בוויטמין B1 משום שנזונו מרמדיה צמחית, עלולים לסבול מעיכובים בהתפתחות המוטורית. קשיים כגון גמגום, לקות שמיעה וכאבים בגפיים עלו בקרב ילדים שניזונו מהפורמולה זמן מועט יחסית וסבלו בינקותם מתסמינים קלים יחסית.
במחקרים נוספים שנערכו לאורך השנים, נמצא כי כ-80% מ"ילדי רמדיה" סובלים מלקות שפתית, ו-50% סובלים מהפרעה בהתפתחות המוטורית. מתוך 12 התינוקות שנפגעו באורח הקשה ביותר, רק אחת מבטאת כיום התפתחות תקינה, בעוד האחרים סובלים מקשיים משמעותיים ובהם פיגור שכלי, אפילפסיה, פגיעות בעמוד השדרה ובגזע המוח, ופגיעות קשות במוטוריקה. במחקר אחר נמצא כי מתוך 61 ילדים שנבדקו, בקרב 59 ילדים נמצאו בעיות בהתפתחות השפה, אך אצל רובם לא ניכרת פגיעה באינטליגנציה. מחקר השוואתי יחיד שהתפרסם בשנת 2012 השווה 216 פעוטות בני 3–5 שצרכו בינקותם את התרכובת הצמחית הפגומה של רמדיה, לקבוצה דומה שצרכה תרכובת צמחית ראויה למאכל, ומצא בשתי הקבוצות שיעור מוגבר דומה של הפרעות קשב, ריכוז והיפראקטיביות. החוקרים שיערו כי חלק מהפעוטות הועברו לתזונה צמחית בשל קשיי התנהגות שהפגינו בינקותם, ובכך נוצרה קשר סיבתי הפוך בו הפרעות התנהגות הובילו לתזונה צמחית ולא להפך.
גורל חברת "רמדיה" לאחר הפרשה

מיד עם היוודע חשיפת הפרשה הפסיקו הצרכנים בישראל כמעט לחלוטין לקנות את כל מוצרי "רמדיה". שלושה ימים לאחר תחילת הפרשה הודיע תאגיד "היינץ" כי הוא לא צפוי לממש אופציה לרכישת יתרת מניות קבוצת "רמדיה", אופציה שניתנה לו ב-1999 עם רכישת השליטה בחברה. בהיינץ העריכו כי סיכוייו של מותג "רמדיה" לשרוד את המשבר קלושים, והחליטו להתרכז בפעילויות האחרות שלו בישראל.
אולם עם התמשכות הפרשה, והחשיפה כי חברת הבת של "היינץ" הייתה האחראית העיקרית לייצור המוצרים הפגומים, התקבלה החלטה אסטרטגית של החברה לחסל את כל עסקיה בישראל, על ידי מכירתם. החברה ניהלה מגעים למכירת פעילות רמדיה לחברת "שמן תעשיות", שכללה גם את פעילות ייצור הדייסות במפעל הוותיק בראשון לציון, ויבוא ושיווק אביזרים לתינוקות; ונעשה מאמץ להביא לכך ששמן תעסיק את מרב עובדי החברה. אולם ברגע האחרון הודיעה "שמן" כי אינה מוכנה לעסקה ואיננה מתכוונת לרכוש את החברה, לאחר שכבר חתמה על הסכם עקרונות.  במאי 2005 רכש לבסוף איש העסקים יובל לוי את פעילות רמדיה. הוא ניסה להחזיר אותה לפעילות מלאה, כולל המפעל בראשון לציון שלא היה קשור לייצור המוצרים הפגומים, אך לבסוף סגר את רוב הפעילות או שינה את שמה. בעקבות הפרשה נתח השוק בישראל של המוצר המתחרה, "סימילאק", זינק בכ-70%, מ-25% ל-40%.
פרנצ'סקו ספורצה

פרנצ'סקו ספורצה (באיטלקית: Francesco I Sforza; ‏ 23 ביולי 1401 - 8 במרץ 1466) היה מצביא מקצועי (condottiero) ודוכס מילאנו, אחד הפוליטיקאים החשובים של זמנו והראשון שביקש לאחד את ממלכות חצי האי האיטלקי. מייסד בית ספורצה.
שנים ראשונות

ספורצה נולד בעיירה סן מיניאטו שבטוסקנה, איטליה כאחד מבניו הלא-חוקיים של מוציו ספורצה. אביו היה מצביא בשירותו של מלך נאפולי ומדינת האפיפיור. ב-1418 נשא ספורצה לאשה את פוליסנה רופו, בת למשפחת אצולה מקלבריה שהייתה מבוגרת ממנו בשנה, לשניים נולדה בת לה קראו פוליסנה (Polissena). ב-1419 הצטרף לצבאו של אביו, שנה מאוחר יותר נפטרה אשתו, ייתכן שהורעלה, יחד עמה הורעלה גם בתה.
כמצביא מקצועי

לאחר מות אביו, ב-1424, הוביל את צבאותיהם של האפיפיור מרטינוס החמישי, של מלך נאפולי ושל דוכס מילאנו, פיליפו מריה ויסקונטי. הוא חי ללא נישואין עם קולומבינה ד'אקואפנדנטה (Columbina d'Acquapendente) שילדה לו שישה ילדים לא חוקיים בין 1424 ו-1436. ב-1427 נולדה לספורצה בת שגם לה קרא פוליסנה.
ב-1431 הוביל בהצלחה את צבא מילאנו בקרב נגד ונציה והדוכס הציע לו להנשא לבתו, ביאנקה מריה, שהייתה בת שש באותה עת, במטרה לחזק את קשריו של המצביא עם מילאנו. בין השנים 1433 עד 1435 הוביל ספורצה את צבא מילאנו נגד צבאו של האפיפיור אך לאחר שכבש את אנקונה, החליף צדדים וקיבל על עצמו להיות מושל העיר מטעם הכס הקדוש עצמו. בשנים 1436 עד 1439 שירת גם את פירנצה וונציה.
ב-1440 נכבשו אחוזותיו בממלכת נאפולי של ידי אלפונסו החמישי, מלך אראגון. כדי לקבל חזרה את אחוזותיו הסכים להתפייס עם דוכס מילאנו וב-25 באוקטובר 1441 נשא לאשה את בת הדוכס ביאנקה מריה, בת ה-16. הוא היה בן 40 באותה עת. עד 1458 נולדו להם שמונה ילדים.
ב-1442 כרת ברית עם המלך רנה הטען לכתר נאפולי ויצא למסע נגד דרום איטליה. לבן בריתו בקרבות, זיגימונדו פנדולפו מלטסטה (Sigismondo Pandolfo Malatesta), השיא את בתו פוליסנה. היא נרצחה שמונה שנים מאוחר יותר בהוראת בעלה.
דוכס מילאנו

ב-1447 נפטר דוכס מילאנו, פיליפו מריה ויסקונטי, ללא יורש זכר. בעיר פרצו קרבות במטרה ליצור רפובליקה במילאנו (הרפובליקה האמברוזית, על שמו של הפטרון של מילאנו אמברוזיוס הקדוש). כאשר נוצרה רפובליקה גורשה למעשה משפחת ספורצה מהעיר, לאחר שספורצה נשכר על ידי הרפובליקה על מנת להגן על העיר פאביה מפני צבא ונציה. במהלך שלוש שנות הרפובליקה לא חדלו בעיר מאבקים בין מפלגות הגואלפים והגיבלינים שכללו התנגשויות אלימות וגררו מחסור, רעב וחוסר סדר וביטחון.
במקביל בגד ספורצה בתפקידו וכרת ברית עם ונציה במטרה לחזור ולכבוש את מילאנו. ב-1450 הגיעו אל ספורצה נציגי הסנאט של מילאנו והזמינו אותו לקבל על עצמו את כתר דוכסות מילאנו. בעוד הוא קיבל הכרה מהערים השכנות כדוכס מילאנו, הוא לא קיבל הכרה כזו מאת האימפריה הרומית הקדושה. רק ב-1492 הוכר בנו, לודוביקו ספורצה כדוכס על ידי מקסימיליאן הראשון, קיסר האימפריה הרומית הקדושה.
שלטונו של ספורצה היה ברוח הרנסאנס. הוא דאג לרווחת התושבים, התקין מערכת מס מודרנית לתקופתה והשתמש בכסף לצורך הכנסת תיקונים ומערכות תברואה מודרניות. חצרו הייתה מרכז לתרבות ומדע. במקביל, בפירנצה, שלט קוזימו דה מדיצ'י והשניים היו לידידים. ידידות זו באה לידי הכרה חוקית בחוזה לודי, שהיה ברית הגנה וחוזה שלום עליו חתמו ב-9 באפריל 1454 שליטי מילאנו, נאפולי ופירנצה. צירופן של ונציה, מדינת האפיפיור, ג'נובה, בית סבויה ובית גונזגה לברית יצרה את "הליגה האיטלקית", ניסיון מוקדם לאיחוד מדינות חצי האי האיטלקי. ספורצה היה הכוח המניע ליצירת הברית ולשימורה, מתוך תפיסה פוליטית של מאזן כוחות והיה בכך לשליט הראשון שביסס מדיניות חוץ על עקרונות של ניתוח רציונלי ומאזן כוחות. הוא אף ייסד את השגרירות הראשונה במובנה המודרני, כנציגות רשמית קבועה, בפירנצה. מדיניותו הצליחה לבלום התערבות של מדינות מחוץ לחצי האי האיטלקי בענייני איטליה עד סוף המאה ה-15. הוא הוכר כדיפלומט ופוליטיקאי מהמדרגה הראשונה גם על ידי הפילוסוף המדיני ניקולו מקיאוולי, שמזכיר את שיקול דעתו לטובה מספר פעמים בחיבורו, "הנסיך".
ב-1462 נפוצו שמועות כביכול נפטר, וברחובות מילאנו פרצו מהומות, אולם הם דוכאו וספורצה חי במשך ארבע שנים נוספות. לקראת סוף חייו סבל מבצקות ושיגדון שעיוותו את מראה פניו וגופו. בנו, גונזגו מריה ספורצה, ירש אותו כדוכס מילאנו.
הערות שוליים

1 2  ספורצה באתר קליאו
↑  ביאנקה מריה באתר קליאו
| --- | --- |
בקרת זהויות :  NLI: 987007261103805171  PLWABN: 9810557223005606  BNE: XX1348593  BnF: cb11963777b (data)  GND: 118828622  HDS: 029253  ISNI: 0000 0001 0802 9666  LCCN: n82024667  NKC: jn20040227006  NTA: 129888567  SELIBR: 207476  SNAC: w6w101mq  SUDOC: 027639339  VcBA: 495/101391  VIAF: 89211304   WorldCat (עם VIAF): 89211304 
ביאנקה מריה ויסקונטי - ספורצה
קורמורן מנומר אוסטרלי

| קורמורן מנומר אוסטרלי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן
מין:: קורמורן מנומר אוסטרלי
שם מדעי
 Phalacrocorax varius ‏גמלין, 1789
תחום תפוצה


קורמורן מנומר אוסטרלי (שם מדעי: Phalacrocorax varius) הוא מין של עוף ימי ממשפחת הקורמורניים אשר חי בחופי אוסטרליה וניו זילנד.
קורמורן זה מגיע למשקל של 2.2 ק"ג בזכרים ו-1.7 ק"ג בנקבות ולאורך 65-85 ס"מ. מוטת הכנפיים שלו מגיעה לאורך 110-130 ס"מ. הקורמורן בעל רגליים שחורות מכוסות בקרומי שחייה, בעל זנב וצוואר ארוך והוא בנוי לצלילה מהירה במרדף אחרי דגים מתחת למים. צבעו שחור בפלג הגוף העליון עם בטן וחזה לבנים וכך גם הצוואר והלחיים. העיניים ירוקות עם טבעת רחבה סביבם והמקור צהוב בהיר עד אפור ומסתיים בעיקול בקצה. הנוצות צהובות בין העיניים למקור.
קורמורנים ממין זה חיים בלהקות גדולות, לעיתים של מאות עד אלפים, המקננות יחדיו לאורך החופים שלאוסטרליה וניו זילנד. האוכלוסיות יציבות ולא נשקפת להם סכנה והם דגות באוקיינוס השקט ובמימי אוסטרליה בים ולעיתים גם במים מתוקים. העופות צוללים יחדיו למים ומחפשים בהם דגים, סרטנים, קרילאים ויצורים דומים ולעיתים עוקבים אחרי דגים גדולים או כרישים המוצאים טרף. הקורמורנים יכולים צוללים בערך ל-40 שניות וצלול לעומק של עשרה מטרים. לאחר שניזונו היטב הם עולים ליבשה, על גזע עץ או סלע ופורשים את כנפיהם לייבושם.
הקורמורנים מקננים על צוקים, על סלעים וגם על עצים וגודל הקן המורכב מענפים, עלים ולעיתים גם מצואה 80 ס"מ בערך. בתוך הקן הנקבה מטילה 2-5 ביצים, הבוקעות תוך 25-33 ימים.
תת-מינים:
לקורמורן זה ישנם 2 תת-מינים
Phalacrocorax varius varius
Phalacrocorax varius hypoleucos
| 0 | 1 | 2 |
| --- | --- | --- |
הערות שוליים

↑  קורמורן מנומר אוסטרלי באתר הרשימה האדומה של IUCN
קטי בדטגר

| --- | --- |
אין תמונה חופשית
 לידה:  28 בדצמבר 1932 קופנהגן, דנמרק 
 פטירה:  1 במאי 2017 (בגיל 84) 
 מוקד פעילות:  דנמרק דנמרק
 תקופת הפעילות:  מ-1957 
 סוגה:  מוזיקת פופ 
 שפה מועדפת:  דנית
 חברת תקליטים:  פולידור רקורדס 
 פרופיל ב-IMDb
 
קטי בדטגר (בדנית: Katy Bødtger; 28 בדצמבר 1932 – 1 במאי 2017) הייתה זמרת דנית, שייצגה את דנמרק באירוויזיון 1960.
ביוגרפיה

בדטגר נולדה למשפחה מעוטת יכולת בעיר נרברו. אביה עסק בתחום ייצור כלי רכב. בנעוריה עברה עם משפחתה להוסום, שם החלה לשיר במקהלת הבנות של תחנת הרדיו הדני. היא נשרה בכיתה ז' מבית הספר, ועבדה כזבנית מחנות בשמים במשרה מלאה.
היא עברה לכמה שנים אחדות לקנדה, וחזרה לדנמרק, לעסוק בתחום הבשמים. במקביל לעבודתה היא למדה שיעורי פיתוח קול אצל הזמר יוהנס ואהל. בשנת 1957 חתמה אצל חברת התקליטים Nordisk Polyphon. תחת החברה, בדטגר הוציאה לאור את השיר "Fisker-pikens sang", שנמכר בכ-100,000 עותקים ברחבי העולם.
בשנת 1960 זכתה בדטגר בדאנסק גרנד פרי, הקדם הדני לאירוויזיון 1960, עם השיר "Det var en yndig tid". השיר סיים במקום העשירי בתחרות, שהתקיימה בלונדון, עם ארבע נקודות.
במרוצת הקריירה המוזיקלית שלה פרסמה שיר משותף עם גוסטב וינקלר. בנוסף, הייתה סולנית קבועה בתוכנית הרדיו "פלמהייבן". בשנות ה-80 הקליטה כמה שירים עם פזמונאיים דנים. בשנת 2005 פרסמה מארז תקליטורים בשם Blå viol.
היא נפטרה ב-1 במאי 2017, בגיל 84.
הערות שוליים

↑  "Katy Bødtger". afdøde.dk.
↑  Peter Thygesen. "Hitmageren fra Giro 413 er død". Politiken.
1 2  Silas Bay Nielsen. "60'er-vinder af dansk Melodi Grand Prix er død". DR.
↑  "Stemmen fra en yndig tid". 2012-12-28.
↑  "Katy Bødtger Og Carsten Nilsson, Richard Ekholm's Kvartet - Fiskerpigens Sang / Blomsterpigen" (באנגלית).
↑  EurovisionWorld.com, Eurovision 1960 Results: Voting & Points (באנגלית)
| --- | --- |
בקרת זהויות :  ISNI: 0000 0001 2972 5396  MusicBrainz: 4aa216a0-c574-469d-a83b-f4c8ad7827de  VIAF: 150163706536729420817   WorldCat (עם VIAF): 150163706536729420817
קטטוניה (להקה)

ערך זה עוסק בלהקה. אם התכוונתם לתסמונת מוטורית בשם זה, ראו .
| --- | --- |

 מקום הקמה:  סטוקהולם 
 תקופת הפעילות:  1991-1987 (בתור מלנכוליום), 1994-1991, 2018-1996, 2019
 סוגה:  דת'-דום, בלאק-דום, דת'-דום גותי (מוקדם) רוק מתקדם, פרוגרסיב מטאל, מטאל אלטרנטיבי, מטאל גותי, דום מטאל (מאוחר)
 חברת תקליטים:  פיסוויל 
 www.katatonia.com
 פרופיל ב-IMDb
 חברים
 Jonas Renkse Fredrik Norrman מיקאל אוקרפלט Daniel Moilanen Anders Nyström Mattias Norrman Daniel Liljekvist Per Eriksson 
 
קטטוניה, 2004
קטטוניה (Katatonia) היא להקת הבי מטאל שוודית מהעיר סטוקהולם.
הלהקה הוקמה בשנת 1991 על ידי יונס רנקסה (סולן) ואנדרס ניסטרום (גיטריסט).
בשנותיה הראשונות סגנון הלהקה היה בכיוון הדום-דת' מטאל, אך בשל איבוד קולו של הסולן הלהקה עברה לסגנון מלודי יותר.
הלהקה התפרקה בשנת 1994 לזמן קצר, שנתיים לאחר מכן, ב-1996, שבה לפעול.
חברי הלהקה

יונס רנקסה - סולן (1991-)
אנדרס ניסטרום - גיטרה (1991-)
פרדריק נורמן - גיטרה (1994-)
מטיאס נורמן - גיטרת בס (1999-)
דניאל לילייקוויס - תופים (1999-)
דיסקוגרפיה

Dance of December Souls (1993)
Brave Murder Day (1996)
Discouraged Ones (1998)
Tonight's Decision (1999)
Last Fair Deal Gone Down (2001)
Viva Emptiness (2003)
The Great Cold Distance (2006)
Night Is The New Day (2009)
Dead End Kings (2012)
Dethroned & Uncrowned (2013)
The Fall of Hearts (2016)
City Burials (2020)
Sky Void of Stars (2023)
קיה סונט

| --- | --- |

 מאפיינים כלליים
 יצרן:  קיה
 שנות ייצור:  2020-הווה
 הרכבה:  הודו הודו
 חברת אם:  יונדאי
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  יונדאי-קיה K2
 אורך:  3,995–4,120 מ"מ
 רוחב:  1,790 מ"מ
 גובה:  1,615–1,647 מ"מ
 בסיס גלגלים:  2,500 מ"מ
 מפרט טכני
 קשר:  יונדאי וניו
קיה סונט (באנגלית: Kia Sonet) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי קיה משנת 2020. היא הוצגה באוגוסט 2020. הסונט מיועדת לשוק ההודי בלבד ומיוצרת בהודו. בפברואר 2020 הציגה קיה את דגם הקונספט המקדים.
מפרט טכני

היא משווקת עם שלושה מנועי בנזין ושתי מנועי דיזל.
מנועי הבנזין בנפח 1.0 ליטר טורבו ו-1.2 ליטר ו-1.5 ליטר המספקים 120 כ"ס (מנוע 1.0 ליטר טורבו), 83 כ"ס (מנוע 1.2 ליטר), 115 כ"ס (מנוע 1.5 ליטר). המנועים משווקים עם תיבת הילוכים ידנית בעלת חמישה הילוכים או תיבת הילוכים רציפה בעלת שישה או שבעה הילוכים.
מנועי הדיזל בנפחי 1.5 ליטר טורבו המספקים 100 כ"ס (מנוע 1.5 ליטר), 115 כ"ס (מנוע 1.5 ליטר). מנועי הדיזל משווקים עם תיבת הילוכים ידנית בעלת שישה הילוכים או תיבת הילוכים אוטומטית בעלת שישה הילוכים.
מכירות

להלן נתוני המכירות בהודו.
| שנה | הודו |
| --- | --- |
2020: 38,363
גלריה

מבט צצדי
מבט קדמי
מבט אחורי
מבט לפנים המכונית
הערות שוליים

↑  קיה סונט נחשף - קרוסאובר עירוני חדש לקיה, באתר קארטיוב, ‏07 באוגוסט 2020
↑  5 things known about Kia Sonet SUV ahead of debut, באתר timesofindia.indiatimes, ‏31 ביולי 2020
↑  קיה סונט: קיה חושפת קרוסאובר עירוני חדש למותג, באתר קארטיוב, ‏05 בפברואר 2020
↑  OEMwise & Modelwise Car Sales Figures for Calendar Year 2020, באתר autopunditz
צ'ינציה דה פונטי

| --- | --- |
אין תמונה חופשית
 לידה:  3 באוקטובר 1960 (בת 64) איטליה פסקארה, איטליה
 שם במה:  Cinzia De Ponti 
 שם לידה:  Cinzia Fiordeponti 
 מדינה:  איטליה 
 מקום לימודים:  אוניברסיטת טראמו 
 פרסים והוקרה:  מיס איטליה (1979)
 פרופיל ב-IMDb
 
צ'ינציה דה פונטי (באיטלקית: Cinzia De Ponti; נולדה ב-3 באוקטובר 1960) היא שחקנית קולנוע, דוגמנית ומנחת טלוויזיה איטלקייה.
ביוגרפיה

דה פונטי נולדה בעיר פסקארה שבאיטליה. בעת שהייתה סטודנטית למשפטים זכתה בשנת 1979 בתחרות "מיס איטליה". בשנת 1982 זכתה בתחרות "מיס תבל האיטלקייה", ובכך נבחרה לייצג את איטליה בתחרות מיס תבל, שם זכתה בתואר סגנית שנייה.
במהלך שנות השמונים והתשעים הופיעה בתפקידים הראשיים בסרטים רבים בקולנוע האיטלקי והירבתה להופיע בסרטי קומדיה. ב-1987 שיחקה בסרט הספגטי "האפאצ'י הלבן" לצד לולה פורנר, מיס ספרד של שנת 1979.
כמו כן שימשה כמנחה בטלוויזיה.
צ'ינצ'ילה ארוכת זנב

| צ'ינצ'ילה ארוכת זנב |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי קביה
משפחה:: צ'ינצ'יליים
סוג:: צ'ינצ'ילה
מין:: צ'ינצ'ילה ארוכת זנב
שם מדעי
 Chinchilla lanigera ‏בנט, 1829
תחום תפוצה


צ'ינצ'ילה ארוכת זנב או שִׁינְשִׁילָה מְצוּיָה (שם מדעי: Chinchilla lanigera) הוא מין של מכרסם לילי קטן מהסוג צ'ינצ'ילה שבמשפחת הצ'ינצ'יליים שמוצאו בהרי האנדים שבדרום אמריקה.
אורכה של הצ'ינצ'ילה הוא 26 ס"מ בממוצע עם זנב באורך של כ-10 ס"מ. משקל אופייני הוא כ-500 גרם גרם בזכרים וכ-800 גרם בנקבות. צ'ינצ'ילות הן בדרך כלל בעלות פרווה צפופה, עבה ורכה בצבע אפור כהה ומעט שחור בקצוות, אבל קיימות מוטציות צבע רבות כמו שחור, לבן, בז' ועוד. לצ'ינצ'ילות אוזניים ארוכות ורודות וזנב ארוך ושעיר.
הצ'ינצ'ילות חיות בטבע בהרי האנדים, שם הטמפרטורה יכולה לרדת במהירות לטווח האפס. הן מתכנסות יחדיו במחילות סגורות ושם מתחממות מהקור. הן צמחוניות וניזונות בעיקר מצמחיית סלעים. אורך חייהן בטבע הוא כעשר שנים. בטבע היא נמצאת בסכנת הכחדה ונפגעת מציד למסחר בפרוותה המשובחת.
הצ'ינצ'ילה היא חיית מחמד פופולרית ואורך חייה בשבי הוא כעשרים שנה.
הערות שוליים

↑  צ'ינצ'ילה ארוכת זנב באתר הרשימה האדומה של IUCN
↑  מילון בעלי חיים: נכר (תשל"ב), 1972, באתר האקדמיה ללשון העברית
1 2 3  Long-tailed chinchilla, Smithsonian's National Zoo, ‏2016-04-25 (באנגלית)
| --- | --- |
בקרת זהויות :  NLI: 987007581420705171  NKC: ph541585 
צ'ינצ'ילה שחורה
קורמורן מצויץ

| קורמורן מצויץ |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן
מין:: קורמורן מצויץ
שם מדעי
 Phalacrocorax auritus ‏לסון, 1831
תחום תפוצה


קורמורן מצויץ (שם מדעי: Phalacrocorax auritus) הוא מין עוף ימי מהסוג קורמורן הנפוץ לאורך אמריקה הצפונית והחופים הסמוכים לה מהאיים האלאוטיים שבאלסקה ודרומה עד לפלורידה ומקסיקו. כמו כן הוא מצוי בבהאמה ולעיתים נדירות מאוד יחצה את האוקיינוס האטלנטי לעבר אירופה.
קורמורן זה מגיע לאורך 70–90 ס"מ והוא בעל מוטת כנפיים של 114–123 ס"מ. משקלו 1.2-2.5 ק"ג כאשר אין הבדלים גדולים בין הזכרים לנקבות. הקורמורן בעל נוצות שחורות לגופו, כפות רגליים שחורות בעלות קרומי שחייה, פנים צהובות עם מקור אפור בעל קצה מעוקל ושק מתחת המקור, עיניים כחולות וציצות לבנות מצידי הראש מהם קיבל את שמו. הציצות נועדות למטרות רבייה.
הקורמורן הוא שחיין זריז בתוך מימי נהרות, אגמים וחופי ימים מהאזור הארקטי במימי קרח עד לחופי פלורידה ומקסיקו הטרופיים, לעיתים בלגונות או שוניות אלמוגים. הקורמורן רודף בעזרת רגליו החזקות והשריריות אחרי להקות דגים ולעיתים גם אחרי דו-חיים או סרטנים. הוא עט במהירות על הטרף ומאחסן אותו בשק שתחת מקורו. לאחר הצלילה הוא יעלה לגדה ויתייבש בשמש, לעיתים לצד מיני עופות ים אחרות כמו קרוב משפחתו - הקורמורן הגדול.
קורמורן זה מקנן בלהקות של עופות ימיים לחופי אגמים או נהרות ומכין את הקן באזור מוגבה כמו עצים, צוקים או באיים מבודדים מטורפים.
תת-מינים

P. a. albociliatus
P. a. auritus
P. a. cincinnatus
P. a. floridanus
P. a. heuretus
הערות שוליים

| --- | --- |
בקרת זהויות :  NLI: 987007560198905171
קורמורן כחול-עין

| קורמורן כחול-עין |
| --- | --- |
 קורמורן גואניי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן כחול-עין
שם מדעי
 Leucocarbo ‏בונפרטה, 1856

קורמורן כחול-עין (שם מדעי: Leucocarbo) הוא סוג עופות ימיים במשפחת הקורמורניים המכיל בין 8 ל-14 מינים. בעבר היה שייך לסוג קורמורן (Phalacrocorax).
מאפיינים

לקורמורן כחול העין נוצות שחורות לבנות עם עיניים כחולות ובליטה צהובה מעל המקור הכהה והמעוקל שלו. הקורמורנים מתמחים בשחייה תת-מימית בחיפוש אחר טרף: דגים, סרטנים, דיונונים וקריל. לאחר השחייה הם מתייבשים על הסלעי החוף. הם מעופפים איטיים והולכים לאט מאוד. הם מתרבים על סלעים בדרום האוקיינוסים ומצויים באיים סביב אמריקה הדרומית עד לניו זילנד.
הם המדרימים ביותר מבין הקורמורנים ומגיעים עד לאנטארקטיקה, אך מצויים בה רק באביב ובקיץ.
מינים

קורמורן גואניי (Leucocarbo bougainvillii)
קורמורן קיסרי (Leucocarbo atriceps)
קורמורן ג'ורג'יה הדרומית (Leucocarbo georgianus)
קורמורן אנטארקטי (Leucocarbo bransfieldensis)
קורמורן האי הרד (Leucocarbo nivalis)
קורמורן מגלני (Leucocarbo magellanicus)
קורמורן קורטז (Leucocarbo melanogenis)
קורמורן מקווארי (Leucocarbo purpurascens)
קורמורן קרגלן (Leucocarbo verrucosus)
קורמורן מלכותי ניו זילנדי (Leucocarbo carunculatus)
קורמורן אוטגו (Leucocarbo chalconotus)
קורמורן פובו (Leucocarbo stewarti)
קורמורן צ'טהאם (Leucocarbo onslowi)
קורמורן קמפבל (Leucocarbo campbelli)
קורמורן אוקלנד (Leucocarbo colensoi)
קורמורן באונטי (Leucocarbo ranfurlyi)
קיה פגאס

| --- | --- |

Kia Pegas
 מאפיינים כלליים
 יצרן:  Dongfeng Yueda Kia (אנ') (בסינית: 东风悦达起亚汽车) (מטה היצרן ממוקם בעיר ווהאן)
 שנות ייצור:  2017 - היום (שנת דגם 2017)
 הרכבה:  הרפובליקה העממית של סין הרפובליקה העממית של סין
 חברת אם:  Dongfeng Motor Corporation (אנ') ויצרנית הרכב הדרום קוריאנית קיה
 מרכב:  Front-engine, front-wheel-drive layout (אנ')
 אורך:  4,300 מ"מ
 רוחב:  1,700 מ"מ
 גובה:  1,460 מ"מ
 בסיס גלגלים:  2,570 מ"מ
 מפרט טכני
 מנוע:  4 צילינדרים, 1.4 ליטר המפיק 95 כ"ס ב-6,000 סל"ד, מנוע יונדאי מסדרת "Hyundai Kappa engine" (אנ')
 הילוכים:  תמסורת ידנית - 5 מהירויות  תמסורת אוטומטית - 4 מהירויות
קיה פגאס (באנגלית: Kia Pegas) היא מכונית משפחתית מתוצרת יצרנית הרכב הסינית Dongfeng Yueda Kia (אנ') (שם רשמי: Dongfeng Yueda Kia Motor Co., Ltd, בסינית: 东风悦达起亚汽车), חברת בת של Dongfeng Motor Corporation (אנ') ויצרנית הרכב הדרום קוריאנית קיה אשר מיוצרת משנת 2017 ועד היום בסין.
Dongfeng Motor Corporation (אנ') ויצרנית הרכב הדרום קוריאנית קיה שותפים שווים (joint venture).
"קיה פגאס"

דגם "קיה פגאס" הוצג לראשונה בתערוכת המכוניות הבינלאומית בשאנגחאי, באפריל 2017.
4 דלתות.
5 נוסעים.
מנוע קדמי.
מנוע בנזין.
סוג הנעה: הנעה קדמית.
נפח תא מטען - 475 ליטר.
דגם "קיה פגאס" משווק בסין מאוגוסט 2017.
דגם "קיה פגאס" משווק במצרים משנת 2018.
דגם "קיה פגאס" משווק בפיליפינים מ-30 בינואר 2019 בשם "Kia Soluto".
מחיר היחידה נע בין 65,000 - 85,000 רנמינבי (אוגוסט 2017, בסין).
תמונות

דגם "קיה פגאס"
דגם "קיה פגאס"
דגם "קיה פגאס"
דגם "Kia Soluto", שנת 2019 המשווק בפיליפינים
דגם "Kia Soluto", שנת 2019 המשווק בפיליפינים
דגם "Kia Soluto", שנת 2019 המשווק בפיליפינים - מבט לתא הנהג
ראו גם

קיה KX3
קיה K4
הערות שוליים

↑  דגם "קיה פגאס" carnewschina.com/2017/05/17/new-kia-pegas-sedan-almost-ready-china
↑  "קיה פגאס" carnewschina.com/tag/kia-pegas
↑  "קיה פגאס" kianewscenter.com/images-and-videos/news/kia-pegas
↑  "קיה פגאס" carguide.ph/2019/01/this-china-made-kia-is-one-of-cars
↑  דגם "קיה פגאס"  kia.com.eg/vehicles/Pegas
קומק ARJ21

| --- | --- |
קומק ARJ21 של חברת צ'נגדו איירליינס
קומק ARJ21 של חברת צ'נגדו איירליינס
 מאפיינים כלליים
 סוג:  מטוס נוסעים צר-גוף
 ארץ ייצור:  הרפובליקה העממית של סין הרפובליקה העממית הסינית
 יצרן:  קומק
 טיסת בכורה:  28 בנובמבר 2008
 תקופת שירות:  28 ביוני 2016 – הווה (8 שנים)
 צוות:  2
 נוסעים:  78-90
 יחידות שיוצרו:  52
 משתמש ראשי:  צ'נגדו איירליינס
קומק ARJ21 שיאנגפנג (באנגלית:  Comac ARJ21 Xiangfeng, בסינית:  翔凤) הוא מטוס נוסעים אזורי מסחרי, שיכול לשאת בין 78–90 נוסעים. המטוס מתוכנן על ידי חברת קומק הסינית. טיסת הבכורה של המטוס נערכה ב-28 בנובמבר 2008, ותחילת ייצורו המסחרי החלה בשנת 2016. פיתוח המטוס החל במרץ 2002, האב-טיפוס הראשון הוצג ב-21 בדצמבר 2007, ויצא לטיסת הבכורה שלו ב-28 בנובמבר 2008 משאנגחאי.
מטוס זה מהווה חלק מן המאמצים של הסינים לשבור את הדואופול של החברות בואינג ואיירבוס בשוק המטוסים האזרחיים. מטוס זה מתוכנן להחליף את המקדונל דאגלס MD-80 והמקדונל דאגלס MD-90.